**DIRECȚIA TRANSPORT AERIAN**

***Nr. \_\_\_\_\_\_\_\_\_\_\_\_***

***Data:\_\_\_\_\_\_\_\_\_\_\_\_***

**REFERAT DE APROBARE**

În prezent, pentru serviciile prestate Şcoală Superioară de Aviaţie Civilă (Ş.S.Av.C) practică tarifele introduse prin *Ordinul ministrului transporturilor, construcţiilor şi turismului nr. 1394/ 2006 privind aprobarea tarifelor pentru prestaţiile şi serviciile specifice asigurate de Şcoală Superioară de Aviaţie Civilă*, cu modificările şi completările ulterioare.

Prin adresele nr. 2528/16.12.2016, nr. 2561/27.12.2016 şi nr. 76/16.01.2017 Ş.S.Av.C a transmis Ministerului Transporturilor - Direcția Transport Aerian proiectul de ordin şi notele de fundamentare pentru emiterea *Ordinul ministrului transporturilor pentru aprobarea tarifelor pentru prestațiile şi serviciile specifice asigurate de Şcoala Superioară de Aviaţie Civilă*, având în vedere că Ş.S.Av.C şi-a extins continuu domeniul de activitate introducând noi cursuri cât şi necesitatea recalculării şi actualizării actualelor tarife.

Pentru a genera noi venituri Ş.S.Av.C a dezvoltat alte cursuri conform specializărilor deţinute şi anume:

- *Curs teoretic obţinere autorizare instructor pentru membrii echipajului de cabina*;

- *Curs teoretic de pregătire pilot de linie avion – pentru deţinător licenţă PPL(A)*;

- *Curs teoretic de pregătire pilot de linie avion – pentru deţinător licenţă CPL(A)*;

- *Curs teoretic de pregătire pilot de linie avion – pentru deţinător licenţă PPL(A)/IR*;

- *Curs teoretic de pregătire pilot de linie avion – pentru deţinător licenţă CPL (A)/IR*;

- *Curs calificare clasa SEP land (CESSNA 172)*;

- *Curs calificare clasa MEP land (TECNAM 2006P)*;

- *Curs calificare clasa MEP land (PIPER SENECA V)*;

- *Curs coordonare lucru in echipaj MCC*;

- *Curs „jet orientation”*;

- *Curs de pregătire auditor AVSEC*;

- *Curs AVSEC pentru membrii echipajelor de cabină şi echipajului de zbor*;

- *Curs securitate pentru activităţi cargo*;

- *Curs securitate operaţiuni aeroportuare*;

- *Curs de pregătire de securitate a personalului care efectuează controlul accesului şi activităţi de supraveghere şi patrulare la aeroport*;

- *Curs obţinere certificat operator pentru serviciile aeronautic si mobil aeronautic prin satelit*;

- *Curs reconfirmare certificat operator pentru serviciile aeronautic si mobil aeronautic prin satelit*.

De asemenea începând cu anul 2017 Ş.S.Av.C va opera cu aeronava Tecnam 2006 achiziţionată în anul 2016 iar în luna ianuarie 2017, odată cu intrarea în vigoare a *Regulamentului (UE) 2015/340 AL COMISIEI din 20 februarie 2015 de stabilire a cerințelor tehnice și a procedurilor administrative referitoare la licențele și certificatele controlorilor de trafic aerian în conformitate cu Regulamentul (CE) nr. 216/2008 al Parlamentului European și al Consiliului, de modificare a Regulamentului de punere în aplicare (UE) nr. 923/2012 al Comisiei și de abrogare a Regulamentului (UE) nr. 805/2011 al Comisiei,* instituţia se va autoriza ca organizaţie de pregătire a controlorilor de trafic, motiv pentru care au fost calculate şi introduse tarifele aferente pentru *oră zbor instruire avion TECNAM P2006T*, *Curs inițial de baza pentru controlori de trafic aerian*, *Curs calificare inițiala ADI pentru controlori de trafic aerian*, *Curs calificare inițiala APP pentru CTA*, *Curs calificare inițiala APS pentru CTA*, *Curs calificare inițiala ACS pentru CTA*. Pentru calculul tarifelor cursurilor teoretice s-a ţinut cont de numărul de ore aferent programelor de curs la tariful orar de 7,5 euro/oră. În viitor pentru dezvoltarea unor cursuri solicitate de beneficiari va fi perceput un tarif de 15 euro/oră.

Mecanismele de calcul pentru noile tarife au la bază cheltuielile directe şi indirecte efectuate, corelate cu indicii de inflaţie şi cu preţurile din economie. Tarifele propuse reflectă costurile reale aferente fiecărei prestaţii astfel încât să acopere cheltuielile efectuate, amortizările, asigurările şi să asigure o dezvoltare sub aspect tehnic, economic şi de calitate a Ş.S.Av.C în conformitate cu reglementările interne şi internaţionale în domeniul aviaţiei civile.

Următoarele tarife au fost reduse :

- *Curs integrat de pregătire pilot de linie avion ATP(A)* – **28,09**%;

- *Curs integrat de pregătire pilot comercial avion (cu calificări MEP si IR)* – **26,26**%;

*- Curs integrat de pregătire pilot comercial avion CPL(A)* – **27,17**%;

- *Ora zbor instruire avion PIPER SENECA V IZ-PIP* – **18,33**%;

Următoarele tarife au fost majorate :

- Curs de pregătire pilot particular avion PPL(A) –**1,13**%;

- *Curs integrat de pregătire pilot comercial elicopter (cu calificare de tip EC120)*

*CPL(H)* – **19,17**%;

- *Curs de pregătire pilot particular elicopter (cu calificare de tip EC120)*

*PPL(H)/EC120* – **20,75**%;

- *Curs de pregătire iniţială membri ai echipajului de cabina (a fost introdus simulatorul de ditching în preţ) CC* – **20**%;

- *Ora zbor instruire elicopter EC120 IZ-EC* – **15,76**%

- *Curs teoretic conversie CPL(H)-CPL(A) CCPLA* - **60,77**%;

- *Zbor comercial cu avionul Piper Seneca V ZC-PIP* **– 6,88**%;

- *Oră zbor comercial cu elicopterul EC 120B ZC-EC* – **47,16**%;

- *Staţionare la dispoziţia beneficiarului* : *Avion CESSNA 172s (SC)*- (**28**%); *Avion PIPER SENECA V (SP)* - (**55**%); *Elicopter EC 120B Colibri (SE)* - (**144**%).

Faţă de cele de mai sus, a fost elaborat proiectul anexat de **Ordin** **al ministrului transporturilor pentru aprobarea tarifelor pentru prestațiile și serviciile specifice asigurate de Școala Superioară de Aviație Civilă,** pe care îl supunem spre aprobare.

**DIRECTOR,**

**Mihail IONESCU**